पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शुक्रवार को जहां 270 नए पॉजिटिव मरीज मिले वहीं 4 लोगों की मौत भी हो गई। सदर अस्पताल स्थित डेडिकेटेड कोविड केयर सेंटर में भर्ती अमारी गांव निवासी 62 वर्षीय रजिया देवी की गुरुवार की देर रात मौत हो गई। उसे गुरुवार को ही भर्ती कराया गया था और रात में मौत हो गई। वहीं शुक्रवार की सुबह शहर के कल्याणपुर निवासी 40 वर्षीय अमित कुमार को सांस लेने में समस्या हुई तो उसे बेहतर इलाज के लिए डेडिकेटेड कोविड केयर सेंटर लाया गया लेकिन वहां आधे घंटे में ही उसकी मौत हो गई। तीसरी मौत गिद्धौर निवासी 45 वर्षीय प्रमिला देवी की हुई। उन्हें सांस लेने में परेशानी हुई थी।
महुली कोविड केयर सेंटर में भी हुई एक की मौत
गिद्धौर प्रखंड के महुली पारा नर्सिंग मेडिकल कालेज कोविड़ केयर सेंटर में शुक्रवार को एक कोरोना संक्रमित मरीज की मौत हो गयी। प्रखंड के कोल्हुआ पंचायत अंतर्गत धोबघट गांव निवासी 70 वर्षीय राजेंद्र प्रसाद सिंह पिता स्व. युगल सिंह को परिजनों द्वारा गुरुवार की देर रात्रि 06 मई को बेहतर इलाज हेतु परिजन द्वारा कोविड केयर सेंटर में भर्ती करवाया गया था। जहां उनकी स्थिति बिगड़ने के बाद अगले ही दिन शुक्रवार की सुबह 07 मई को उनकी मौत हो गई। सेंटर के चिकित्सक डॉ. बिपुल कुमार ने मौत् की पुष्टि की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn